In nomine sancte et individuæ Trinitatis. Pateat omnibus fidelibus qualiter ego Teutbertus animarum Salvatori obediens dicenti: «Facite vobis amicos de Mammona iniquitatis,» et cetera, dono Deo et sanctis apostolis ejus Petro et Paulo, et ad locum Cluniacum cui preest domnus Odilo, venerabilis abba, aliquid de rebus meis que sunt site in pago Matisconense, in agro Fusciacense, in villa Varenas, terram scilicet quam Odo donavit Holdegarde matri meæ; in tali conventu ut quamdiu vixero teneam et in vestitura ad presens dono campum qui dicitur Fortuneiri. Si quis vero hanc donationem calumniare presumpserit, iram Dei eorumdemque apostolorum, nisi emendaverit, incurrat, et ut firma permaneat. S. Bernardi clerici. S. Bernardi. S. Holdebaldi. S. Durandi. S. Bernardi. S. Hugonis. Actum Cluniaco monasterio.